لاہور: لاہور ہائی کورٹ نا اِرا باسکی بنچ عمران خان نا برخلاف مقدمہ غاتا اخراج کن دائر درخواست آ عمران خان نا وکیل نا ساڑی مفننگ نا سوب آن سماعت ءِ بیدس کارروائی آن 5 اپریل اسکان پد بٹے۔ لاہور ہائی کورٹ نا جسٹس علی باقر نجفی نا کماشی ٹی اِرا باسکی بنچ بطور اعتراضی درخواست آ سماعت کرے۔ عدالت ءِ پاننگاکہ عمران خان نا سینئر وکیل سلمان صفدر سپریم کورٹ اٹی اختہ مننگ نا سوب آن پیش مننگ کتو، اعتراض آتیا دلیل آتیکن سماعت کن پین دے اسے مقرر کننگے۔ عدالت عمران خان نا وکیل ءِ دلیل آتیکن بٹنگسا سماعت ءِ 5 اپریل اسکان پدبٹے۔ رجسٹرار آفس مقدمہ غاتا مصدقہ نقل لف مفننگ و ایلو صوبہ غاتیٹی درج مقدمہ غاتا بناء آ عدالتی دائر اختیار مفننگ نا اعتراض عائد کرینے۔
(اے پی پی)
